EkBass/fiwiki-20250220-pages-articles huggingface dataset:
Santtu Puukka

Santtu Puukka (s. 1972 Turku) on Vantaalla asuva runoilija ja taiteen moniottelija. Puukka lauloi myös orkesterissa Klaus ja hän on edustanut Mieskuoro Huutajia. Nykyään Puukka esiintyy improvisaatioyhtye Preerioiden pääelinkeino kanssa. == Teokset == * Jäätynyt linnunpelätin (runokokoelma, omakustanne, 2001) * Nuorallatanssia (runokokoelma, Savukeidas, 2004) * Älkää jättäkö minua yksin (runoja, Enostone kustannus, 2019) * Niille jotka nukkuvat öisin (runokokoelma, Enostone, 2022) == Albumit == * Santtu Puukka & Hotguitars: Hierarkia (2006) * Klaus: Vive le Kühnhackl (2006) == Lähteet == Luokka:Suomalaiset runoilijat Luokka:Vuonna 1972 syntyneet Luokka:Elävät henkilöt
Mozi

Mozi (墨子, pinyin: Mòzǐ, Wade-Giles: Mo Tzu, latinaksi Micius, vanha suomalainen Motse, alkuperäiseltä nimeltään Mo Di, noin 470–390 eaa.) oli kiinalainen filosofi. Hän perusti mohismi-koulukunnan ja vastusti jyrkästi kungfutselaisuutta ja taolaisuutta. == Mohismi == Mozin filosofiset ajatukset on esitettu kirjassa nimeltä Mozi, jonka hän kirjoitti itse tai jonka hänen oppilaansa kokosivat hänen puheistaan tekemistä muistiinpanoista. Mohismi tunnetaan ehkä parhaiten ”universaalin rakkauden” (兼愛 jiān ài) ajatuksesta. Mozin mukaan kaikki ihmiset ansaitsevat oikeuden saada aineellista hyvää sekä suojelua fyysisiä uhkia vastaan. == Kirjallisuutta == * == Aiheesta muualla == * Mozi. * The Ethical and Political Works of Mozi. Luokka:Kiinalaiset filosofit
Pihatatar

Pihatatar eli isopihatatar eli kotipihatatar (Polygonum aviculare) on nurmikoilla kasvava vaatimaton ruohovartinen yksivuotinen tatarkasvi. Se on Suomessa muinaistulokas. Pihatattarella on lukuisia alalajeja, joista viittä tavataan Suomessa: isopihatatar (Polygonum aviculare subsp. aviculare), pohjanpihatatar (Polygonum aviculare subsp. boreale), suippupihatatar (Polygonum aviculare subsp. rurivagum), kaitapihatatar (Polygonum aviculare subsp. neglectum) ja tannerpihatatar (Polygonum aviculare subsp. microspermum). == Ulkonäkö ja koko == === Varsi ja lehdet === Pihatattaren varret ovat 10–40 senttimetriä korkeita, mutta joskus metrinkin pituisia. Ne ovat suikertavia tai kohenevia, tyviosasta nivelikkäinä, usein haarovina versoina. Sen kierteisesti kasvavat lehdet ovat 3–20 millimetriä pitkiä. Niissä on 3–12 millimetriä pitkä korvaketuppi. Lehtilapa on muodoltaan pitkän soikea ja suikea tai vastapuikea, väriltään vihreästä–harmaanvihreään. Lehtilaita on ehyt. === Kukat ja hedelmä === Pihatatar kukkii kesä–syyskuussa. Sen kukinnot kasvavat lehtihangoista pieninä harsuina tähkämäisinä viuhkoina joissa on 3–8 kukkaa. Kukat ovat pieniä noin 2,5–5,5 millimetriä millimetrin pitkiä ja väriltään valkoiset, punavalkeat tai punaiset. Kehälehtiä on viisi joista kaksi sisempää muita pienempiä. Emiö muodostuu kolmesta yhteen kasvaneesta lehdestä. Emin vartaloita on kolme. Heteitä on 5–8. Hedelmä on kolmisärmäinen ruskea pähkylä. == Levinneisyys ja kasvupaikat == Pihatatarta tavataan Pohjoismaissa tunturialueita lukuun ottamatta, muualla Euroopassa, Pohjois-Afrikassa, sekä Venäjällä ja Pohjois-Amerikassa samoilla leveysasteilla. Pihatattaren siemenet vaativat valoa, joten sen kasvupaikat ovat avoimia paikkoja. Se kasvaa muun muassa joutomailla, pelloilla, pihoilla, merenrannoilla, tienvarsilla. Pihatatar kasvaa pientareilla ja nurmikon seassa. Se kestää hyvin tallaamista. == Muita nimiä == Pihatatarta on kutsuttu myös jäsenheinäksi, kananruohoksi, kartanoheinäksi, kusiruohoksi, pihanurmeksi ja sianheinäksi. Sen ruotsinkielinen nimi trampört, tallausyrtti, kertoo kasvin tallauksen sietämisestä. == Lähteet == == Aiheesta muualla == * Kasviatlas 2022: Isopihatattaren (Polygonum aviculare) levinneisyys Suomessa. * Suomen Lajitietokeskus: Isopihatatar – Polygonum aviculare * * * * * Luokka:Niveltattaret
Kymenlaakson käräjäoikeus

Kymenlaakson käräjäoikeus on tuomioistuin, jonka tuomiopiiriin kuuluvat Hamina, Kotka, Kouvola, Miehikkälä ja Virolahti Kymenlaakson maakunnassa. Kymenlaakson käräjäoikeus aloitti toimintansa 1. tammikuuta 2010, jolloin Kouvolan ja Kotkan käräjäoikeudet yhdistyivät. Käräjäoikeudella on kanslia Kouvolassa sekä istuntopaikat Kouvolassa ja Kotkassa. *Kouvolan kanslia sijaitsee Kouvolan Oikeus- ja poliisitalossa osoitteessa Kauppalankatu 43 A. *Kotkan istuntopaikka sijaitsee Kotkan Oikeustalossa (entisessä Suomen Pankin talossa) Kotkansaarella osoitteessa Keskuskatu 19, jonne se muutti 1. toukokuuta 2012. Istuntopaikka sijaitsi aiemmin Karhulassa. ==Lähteet== ==Aiheesta muualla== *Kymenlaakson käräjäoikeus Luokka:Kotka Luokka:Kouvola Luokka:Suomen käräjäoikeudet
Ancona

Ancona voi viitata seuraaviin: * Ancona, kaupunki Keski-Italiassa ** Ankon (lat. Ancona), antiikin aikainen kaupunki Picenumissa Italiassa * Anconan maakunta, maakunta Keski-Italiassa * RN Ancona, Italian kuninkaallisen laivaston alus.
Jeruto Kiptum

Jeruto Kiptum (s. 12. joulukuuta 1981) on kenialainen estejuoksija. Kiptum voitti 1998 hopeaa Marrakechin maastojuoksun MM-kisoissa nuorten sarjassa. Seuraavana vuonna hän oli Belfastin maastojuoksun MM-kisoissa lyhyellä matkalla kahdeskymmenesensimmäinen ja Vilamourassa vuonna 2000 neljäskymmenesneljäs. Kiptum sijoittui samana vuonna nuorten MM-kisoissa Santiago de Chilessä 800 metrin juoksussa seitsemänneksi. Kiptum palasi arvokisoihin Helsingin MM-kisoissa 2005, joissa hän voitti 3 000 metrin estejuoksussa MM-pronssia ajalla 9.26,95. Seuraavana vuonna hän voitti matkalla Kenian mestaruuden, sijoittui kuudenneksi Kansainyhteisön kisoissa sekä voitti Afrikan mestaruuden. Kauden lopussa hän oli IAAF:n yleisurheilufinaalissa toinen, samoin yleisurheilun maailmancupissa. ==Ennätykset== * 800 metrin juoksu: 2.04,00 (2000) * 1 500 metrin juoksu: 4.08,6 (2000) * 3 000 metrin juoksu: 9.01,90 (1999) * 3 000 metrin estejuoksu: 9.23,35 (2006) ==Lähteet== * Luokka:Kenialaiset estejuoksijat Luokka:Vuonna 1981 syntyneet Luokka:Elävät henkilöt
Anconan maakunta

Ancona () on maakunta Marchen alueella, keskisessä Italiassa. Myös sen pääkaupunki on nimeltään Ancona. Maakunnan pinta-ala on 1 940 km², ja vuoden 2015 lopulla siellä oli yhteensä 477 892 asukasta. Maakunnassa on 47 kuntaa. == Lähteet == *
Dorino Serafini

Teodoro "Dorino" Serafini (22. heinäkuuta 1909 Pesaro, Italia – 5. heinäkuuta 2000 Pesaro, Italia) oli italialainen kilpamoottoripyöräilijä ja Formula 1 -kuljettaja. Hän osallistui vain yhteen F1-sarjan Grand Prix -kilpailuun, mutta onnistui keräämään kolme MM-pistettä sijoituttuaan Italian Grand Prix'ssa 1950 toiseksi. Pisteet hän jakoi Alberto Ascarin kanssa. ==Formula 1 -tulokset== Vuosi Talli 1 2 3 4 5 6 7 Sijoitus Pisteet 1950 Ferrari GBR MON INDY SWI BEL FRA ITA 2 \- 3 == Lähteet == Luokka:Italialaiset Formula 1 -kuljettajat Luokka:Vuonna 1909 syntyneet Luokka:Vuonna 2000 kuolleet
Verhnekolymskin ulus

thumb|right|180px|Piirin sijainti Sahan tasavallan kartalla Verhnekolymskin ulus tai Verhnekolymskin piiri (, ) on paikallinen itsehallintoalue Sahan tasavallan itäosassa Venäjällä, Kolyman yläjuoksulla. Se rajoittuu pohjoisessa Srednekolymskin piiriin, idässä ja etelässä Magadanin alueeseen sekä lännessä Moman ja Abyin piireihin. Verhnekolymskin piirin pinta-ala on 67 800 km².Yakutiatravel.com – Verhnekolymski uluss Verhnekolymskin piirin hallinnollinen keskus on Zyrjankan taajama, jonka lisäksi piiriin kuuluu viisi naslegia eli maalaiskuntaa. Näissä on yhteensä 10 asutusta. Tärkeimmät elinkeinot alueella ovat hevostenkasvatus, poronhoito, karjankasvatus, turkiskauppa ja kivihiilen louhinta. == Lähteet == == Aiheesta muualla == *Verhnekolymski ulus (raion) Piiri tasavallan portaalissa. *Piirin kartta Luokka:Sahan tasavallan piirit
Jussi Merikanto

Jussi Jalmari Merikanto (s. 16. helmikuuta 1979 Helsinki) on suomalainen oopperalaulaja, äänialaltaan bassobaritoni. Hän on opiskellut Sibelius- Akatemian laulumusiikin osastolla Päivi Nisulan ja Petteri Salomaan johdolla ja vuonna 2007 Roland Hermannin oppilaana Karlsruhessa. Merikanto soittaa myös viola da gambaa ja on laulanut Cantores Minores -poikakuorossa ja Savonlinnan Oopperajuhlakuorossa. Merikanto on laulanut solistina Kuopion oopperassa, Turun oopperassa sekä kesällä 2006 oopperassa Lakeuksien lukko Ilmajoen Musiikkijuhlilla. Merikanto tuli toiseksi Taidekeskus Salmelan järjestämässä kolmannessa Merikanto-laulukilpailussa 2009. Merikanto nimettiin vuoden 2011 alusta Nurmeksen Joulumusiikin taiteelliseksi johtajaksi Joulumusiikin tiedote 2011. ==Lähteet== *Primario.fi Luokka:Suomalaiset bassobaritonit Luokka:Vuonna 1979 syntyneet Luokka:Elävät henkilöt
Flash Gordon (albumi)

Flash Gordon on elokuvan Flash Gordon – iskevä salama soundtrack. Albumi julkaistiin 8. joulukuuta 1980. Musiikin on säveltänyt ja tuottanut brittiläinen yhtye Queen. Albumi on yhtyeen ensimmäinen elokuvamusiikkiprojekti ja yhdeksäs studioalbumi . Albumi oli myös elokuvahistorian ensimmäinen rock-yhtyeen kokonaisuudessaan säveltämä soundtrack. Myöhemmin Queen tuotti elokuvamusiikkia myös elokuvaan Highlander – Kuolematon, joka julkaistiin albumilla A Kind of Magic vuonna 1986. Albumi poikkeaa yhtyeen aiemmista levytyksistä siinä suhteessa että Freddie Mercuryn laulu ei ole kantavana voimana, vaan pääosassa on kokonaan yhtyeen musiikki. Ainoastaan kahdessa kappaleessa albumilla on lauluosuus mukana, muut kappaleet ovat instrumentaalisia. Yhtyeen aiemmasta tuotannosta poiketen albumin kappaleissa on käytetty runsaasti syntetisaattoreita, toisin kuin aiemmilla levyillä. Edeltävistä levytyksistä ainoastaan Flash Gordonia edeltäneellä The Game -albumilla käytettiin syntetisaattoreita. Vuosi 1980 olikin taitekohta yhtyeen historiassa syntetisaattoreiden suhteen, ja jatkossa syntetisaattorit muodostuivat pysyväksi osaksi Queenin äänimaailmaa. ==Kappaleet== # # # # # # # # # # # # # # # # # # Lisäksi Hollywood Recordsin vuoden 1991 uudelleenjulkaistussa cd-versiossa on mukana uudelleensovitettu bonuskappale: 19. ==Singlet== * Flash's Theme (Single Edit) (May) / Football Fight (Mercury) – 1980 *:Greatest Hits I -kokoelmalevyllä kuultava kappale Flash on singlenä julkaistu versio kappaleesta Flash's Theme, ei albumiversio. ==Kokoonpano== * Freddie Mercury - laulu, syntetisaattori * Brian May - kitara, laulu, syntetisaattori * Roger Taylor - rummut, laulu, syntetisaattori * John Deacon - bassokitara, kitara, syntetisaattori ==Lähteet== Luokka:Vuoden 1980 soundtrackit Luokka:Queenin albumit
Peltoukonnauris

Peltoukonnauris (Erysimum cheiranthoides) on yksivuotinen, keltakukkainen ristikukkaiskasvi. == Ulkonäkö ja koko == Peltoukonnauris on pystyasentoinen ruohovartinen kasvi, joka kasvaa 30–60 cm korkeaksi. Lehdet ovat pitkulaiset ja lievästi hammaslaitaiset. Keltaiset neliterälehtiset kukat ovat halkaisijaltaan 4–8 mm, kasvin latvassa, ne aukeavat alhaalta ylöspäin. Kukkien kuihduttua niiden tilalle tulee pitkulainen särmikäs lituhedelmä. Peltoukonnauriista tavataan Suomessa kahta alalajia eli yksivuotista rikkaukonnaurista (Erysimum cheiranthoides subsp. cheiranthoides) ja kaksivuotista nurmiukonnaurista (Erysimum cheiranthoides subsp. altum). Peltoukonnauris kukkii heinä-elokuussa. == Levinneisyys == Peltoukonnauris on yleinen lähes koko Euroopassa. Se on kuitenkin harvinainen arktisilla alueilla pohjoisessa, mereisimmillä alueilla Norjassa, Britteinsaarten pohjois- ja länsiosissa ja Islannissa, sekä toisaalta välimerenkasvillisuuden alueella etelässä. Aasiassa ja Pohjois-Amerikassa sitä esiintyy laajalti samalla ilmastovyöhykkeellä kuin Euroopassa. Suomessa peltoukonnauris esiintyy koko maassa ja on yleinen Etelä-Lappiin saakka. Etelä- ja Keski-Suomessa se on muinaistulokas, Keski- ja Pohjois-Lapissa uustulokas. == Muuta == Peltoukonnauris on rikkakasvi. == Lähteet == == Aiheesta muualla == * Kasviatlas 2022: Peltoukonnauriin levinneisyys Suomessa. * Pinkka, Lajintuntemuksen oppimisympäristö: Peltoukonnauris (Erysimum cheiranthoides) * Luontoportti: Peltoukonnauris (Erysimum cheiranthoides) * ITIS: Erysimum cheiranthoides * United States Department of Agriculture (USDA): Erysimum cheiranthoides * Flora of China: Erysimum cheiranthoides Luokka:Ukonnauriit Luokka:Rikkakasvit
Ukkometso

Ukkometso on suomalaisen laulajan Pate Mustajärven viides sooloalbumi. Se julkaistiin 27. marraskuuta 2000 (Mustajärven "emoyhtye" Popeda oli kyseisen vuoden keikkatauolla). Albumilta julkaistiin singleinä kappaleet "Ukkometso" ja "Kannu vaakunaa" (jonka Mustajärvi duetoi Solistiyhtye Suomen Pekka Hartosen kanssa). Tunnetuimmiksi lauluiksi muodostuivat levyn nimikappale sekä "Mä elän vieläkin" (suomennos kappaleesta "The Highwayman"), jossa Mustajärven lisäksi laulavat Harri Marstio, Jorma Kääriäinen ja Topi Sorsakoski. == Kappaleet == # # # # # # # # # # # # # == Singlet == * "Kannu vaakunaa" / "Taivaan lintu" / "Taivaan lintu" (Radio edit) (PSCD 145, 2000) * "Ukkometso" (PSCD 164, 2000) ==Kokoonpano== * Pate Mustajärvi − laulu * Nipa Niilola − kitara * Ari Kankaanpää – kitara, mandoliini, taustalaulu * Jaan Wessman – basso, taustalaulu * Ari Toikka – rummut * Mikko Kangasjärvi – kosketinsoittimet, haitari, taustalaulu Vierailijat: * Jorma Kääriäinen – laulu (kappale "Mä elän vieläkin") * Harri Marstio – laulu (kappale "Mä elän vieläkin") * Topi Sorsakoski − laulu (kappale "Mä elän vieläkin") * Pekka Hartonen – laulu (kappale "Kannu vaakunaa") * Eero "Safka" Pekkonen – kosketinsoittimet (kappale "Kannu vaakunaa") * Mikko "Pantse" Syrjä – kitara (kappale "Kannu vaakunaa") * Sami Ruusukallio – basso (kappale "Kannu vaakunaa") * Aku Syrjä – rummut (kappale "Kannu vaakunaa") * Seija Hurskainen – laulu (kappale "Kangastuksia") * Agents – taustayhtye (kappaleet "Häkki heilahtaa" ja "Bensaa suonissa") == Lähteet == *Ukkometso-albumin kansilehti (POKOCD 234) === Viitteet === Luokka:Pate Mustajärven albumit Luokka:Vuoden 2000 albumit Luokka:T. T. Oksalan tuottamat albumit
Welsh

Welsh () voi tarkoittaa myös seuraavia: * welsh, walesilainen poniroturyhmä * Welsh-niminen maantieteellinen kohde: ** Welsh, paikkakunta Arkansasissa, Yhdysvalloissa ** Welsh, paikkakunta Louisianassa, Yhdysvalloissa ** Welsh, paikkakunta Ohiossa, Yhdysvalloissa * Welsh-nimisiä henkilöitä: ** George Welsh (s. 1933), amerikkalainen jalkapallovalmentaja ** Harry Welsh (1918–1955), yhdysvaltalainen laskuvarjosotilas toisessa maailmansodassa ** Irvine Welsh (s. 1958), brittiläinen kirjailija ** Jeremy Welsh (s. 1988), kanadalainen jääkiekkoilija ** John Welsh (s. 1984), brittiläinen jalkapalloilija ** Kenneth Welsh (1942–2022), kanadalainen elokuva- ja televisionäyttelijä ** Lena Claesson-Welsh (s. 1956), ruotsalainen lääketieteellisen biokemian professori ** Matt Welsh (s. 1976), australialainen uimari ** Matthew E. Welsh (1912–1995), yhdysvaltalainen poliitikko ** Nicholas Welsh (s. 1997), kanadalainen jääkiekkoilija ** Pat Welsh (1915–1995), yhdysvaltalainen näyttelijä. ** Thomas Jerome Welsh (1921–2009), yhdysvaltalainen katolinen piispa ==Katso myös== Welshiin liittyvät myös seuraavat: * Welsh corgi, walesilainen koirarotu * Welsh corgi cardigan, walesilainen koirarotu * Welsh corgi pembroke, walesilainen koirarotu * Welsh-poni, ponirotu * Welsh Open, snookerin ammattilaisturnaus.
Moman piiri

Moman piiri (, ) on paikallinen itsehallintoalue Sahan tasavallan itäosassa Venäjällä. Se sijaitsee Indigirkan yläjuoksun ja sen sivujoen Moman ympärillä. Moman piiri rajoittuu pohjoisessa Abyin ja idässä Verhnekolymskin piireihin, kaakossa Sahan naapurialueeseen Magadanin alueeseen, sekä etelässä Oimjakonin, lounaassa Tompon ja lännessä Verhojanskin piiriin. Piirin pinta-ala on 104 600 km².Yakutiatravel.com – Momski uluss Vuonna 2010 siellä oli 4383 asukasta. Hallinnollinen keskus on Honuun kylä. Kaikkiaan piirissä on kuusi kansallista naslegia (maalaiskuntaa).Момский район Moman piiri Sahan tasavallan portaalissa. Tärkeimmät elinkeinot alueella ovat poronhoito, nautakarjan- ja hevostenkasvatus, turkistarhaus ja metsästys. == Lähteet == == Aiheesta muualla == *Piirin kartta Luokka:Sahan tasavallan piirit
Townend-rengas

Townend-rengas on lentokoneen tähtimoottorin "ympärillä" oleva muotoilupelti. NACA-rengas on vastaava Yhdysvaltain liittovaltion vuonna 1927 kehittämä lentokoneen osa. Townend-rengas vähentää ilmanvastusta ja voi auttaa (tai hankaloittaa) sylintereiden jäähdytystä. Se tuli käyttöön 1920-luvulla ja oli laajassa käytössä kunnes suuremmilla nopeuksilla tehokkaampi NACA-rengas syrjäytti sen 1930-luvulla. Townend-renkaan kehitti tohtori englantilainen Hubert Townend, joka toimi National Physical Laboratoryssahttp://v3.espacenet.com/publicationDetails/originalDocument?CC=GB&NR;=320131A&KC;=A&FT;=D&date;=19291010&DB;=EPODOC&locale;=en_gb vuonna 1929. Patentteja tuki Boulton & Paul Ltd-lentokonetehdas..1930 Canadian patent CA 304755 by Hubert Townend with drawings Yhdysvalloissa rengas kulki nimellä drag ring ("vastusrengas"), koska se vähensi moottorin ilmanvastusta. "A History of Aircraft Piston Engines" by Herschel Smith, (Sunflower University Press Manhattan, Kansas, 1981, ISBN 0-89745-079-5), 255pp. Townend- rengasta käyttivät mm. Douglas O-38, Vickers Wellesley, Westland Wallace ja the Gloster Gauntlet. == Lähteet == ==Aiheesta muualla== * The Spotters Glossary Luokka:Lentokonekomponentit
Vogt-Russellin teoreema

Vogt-Russellin teoreema on tähtitieteellinen teoreema, joka toteaa että tähden rakenteen määrää yksikäsitteisesti tähdeksi romahtavan ainepilven massa sekä kemiallinen koostumus. Teoreema on johdettu tähtien rakennetta ja kehitystä mallintavista yhtälöistä. Teoreema voidaan viedä vielä pitemmälle ja sanoa, että alkutila määrää myös tähden kehityksen. Vogt-Russellin teoreemaa ei ole todistettu matemaattisesti. Se ei myöskään välttämättä pidä täysin paikkaansa sillä laskuissa jätetään yleensä huomiotta muun muassa pilven magneettikenttä sekä muita monimutkaisempia ilmiöitä, jotka voivat aiheuttaa poikkeamia. == Lähteet == * Karttunen, Hannu, Karl Johan Donner, Pekka Kröger, Heikki Oja & Markku Poutanen (2003): Tähtitieteen perusteet. Neljäs laitos. Ursan julkaisuja 87. Helsinki: Ursa. ISBN 952-5329-30-5 * Juhani Huovelin, Juho Schultz (1/2005): Tähtien rakenne ja kehitys. Helsingin yliopiston observatorio. Luokka:Astrofysiikka
Oimjakonin ulus

thumb|200px|Oimjakonin piiri Sahan tasavallan kartalla Oimjakonin ulus eli Oimjakonin piiri (, ) on kunnallinen itsehallinto alue Sahan tasavallan itäosassa Venäjällä. Piiri sijaitsee Indigirkan yläjuoksulla ja se rajoittuu pohjoisessa Moman piiriin, idässä ja etelässä Magadanin alueeseen, lounaassa Ust-Majan ja lännessä Tompon piiriin. Oimjakonin piirin pinta-ala on 92 200 km². Väkiluku vuonna 2007 oli noin 13 400, kun vuonna 1989 piirissä vielä oli noin 32 300 asukasta. Asukkaista 57 % on venäläisiä, 23 % jakuutteja. Piirin hallinnollinen keskus on Ust-Neran taajama. Vuodesta 2007 piiri koostuu kahdesta kaupunkikunnasta (Ust-Nera ja Artyk) ja viidestä maalaiskunnasta (naslegista). Yksi asutuskekuksista on Oimjakonin kylä, jonne on arviona kirjattu pohjoisen pallonpuoliskon pakkasennätys. Merkittävä elinkeino alueella on kullanlouhinta. Alueen läpi kulkee Kolyman valtatie == Aiheesta muualla == *Оймяконский улус (район) Piirin sivut Sahan tasavallan portaalissa. *Oimjakonin ulusin kartta *
Lämpöolosuhteet

Lämpöolosuhteet ovat sisätiloissa vaikuttavien ilman ja pintojen lämpötilojen, ilman liikkeen ja suhteellisen kosteuden yhteisvaikutus. Kehon ja ympäristön välinen lämmönsiirto vaikuttaa lämpötasapainoon ja koettuun lämpöviihtyisyyteen. == Lämpötasapaino == Tasalämpöisenä eläimenä ihminen pyrkii pitämään kehonsa lämpötilan vakiona (noin 37 °C). Elimistön aineenvaihdunnassa syntyvä ylilämpö poistuu ihon ja hengityksen kautta ympäristöön. Lämpötasapainossa elimistöstä poistuva lämpö on yhtä suuri kuin aineenvaihdunnan synnyttämä ylilämpö. Luokka:Rakennuksen lämmitysjärjestelmät Luokka:Fysiologia
Carl Clemens Bücker

Carl Clemens Bücker (11. helmikuuta 1895 Koblenz-Ehrenbreitstein, Saksa – 3. maaliskuuta 1976 Mölln, Länsi-Saksa) oli saksalainen lentäjä ja lentokonesuunnittelija. Hän oli maailmanlaajuisesti tunnettu 1930-luvulla koululentokoneistaan ja taitolentokoneistaan Bücker Bü 131 ja Bücker Bü 133. ==Elämä== Carl Bücker syntyi vuonna 1895 sotilaslääkäri Georg Bückerin perheeseen. Hän aloitti koulunkäynnin vasta 12-vuotiaana. Vuonna 1912 hän liittyi kadettina keisarilliseen laivastoon palvellen Kaiser Karl der Große -linjalaivalla. Vuonna 1914 hän pääsi laivaston lentäjäksi. Tämä johti hänet Ernst Heinkelin tuttavuuteen vuonna 1918. Vuonna 1919 hän jätti asevoimat ja toimi Itämerellä laivojen huolitsijana. Vuonna 1920 hän muutti Ruotsiin. Hän sai pian Ruotsin kansalaisuuden ja perusti Ernst Heinkelin avustuksella Lidingöön Svenska Aero AB -yhtiön, joka valmisti lisenssillä Heinkelin lentokoneita. Joulukuussa 1932 Svenska Aero meni konkurssiin, jolloin Bücker palasi Saksaan. Saksassa oli jo alkamassa Luftwaffen varustelu joka selitti paluun osaltaan. Hän perusti Berliinin Johannisthaliin 3. lokakuuta 1933 Bücker Flugzeugbau GmbH-yhtiön. Sen pääsuunnittelija oli ruotsalainen Anders J. Anderson, joka suunnitteli muun muassa Bücker Bü 131 Jungmann ja Bücker Bü 181 Bestmann-koneet. Vuonna 1935 Bückerin yhtiö oli osa Saksan varusteluteollisuutta. Se alkoi valmistaa muitakin konetyyppejä, esimerkiksi Focke-Wulf Fw 44 Stieglitz, ja korjata muun muassa Heinkel He 46 -koneita. Kuten lähes kaikki tehtaat se rakensi osia Junkers Ju 87 ja Messerschmitt Bf 109 -koneisiin. Huhtikuussa 1945 Bücker pakeni venäläisiä Bonniin, jossa hän toimi Saabin asiamiehenä. Ruotsalaisen Andersonin suunnittelema Saab Safir saatiin myytyä hänen aloitteestaan Lufthansalle koulukoneeksi. Hänen vaimonsa Hermine kuoli vuonna 1965. Bücker kuoli 3. maaliskuuta 1976. Luokka:Saksalaiset lentäjät Luokka:Saksalaiset lentokonesuunnittelijat Luokka:Vuonna 1895 syntyneet Luokka:Vuonna 1976 kuolleet
Alain Connes

Alain Connes (s. 1. huhtikuuta 1947)Alain Connesin elämäkerta MacTutorissa on ranskalainen matemaatikko. Hän on nykyään professorina College de Francessa (Pariisi, Ranska), IHESissä (Bures-sur-Yvette, Ranska) ja Vanderbiltin yliopistossa (Nashville, Tennessee). ==Työ== Hän on erikoistunut Von Neumannin algebroihin ja on onnistunut luokittelemaan injektiiviset tekijät. Linkin näiden kahden välille, jolla voitiin myös tutkia teoreettista fysiikkaa hiukkasfysiikkaa ja differentiaaligeometriaa, tarjosi epäkommutatiivinen geometria, josta hän on myös kirjoittanut kirjan. ==Palkinnot ja kunnianosoitukset== Alain Connes palkittiin Fieldsin mitalilla vuonna 1982, Crafoord-palkinnolla vuonna 2001 ja kultamitalilla CNRS:ssä vuonna 2004. Hän on jäsenenä useissa ulkomaisissa akatemioissa, kuten esimerkiksi Ranskan tiedeakatemia, Tanskan tiedeakatemia, Norjan tiedeakatemia, Venäjän tiedeakatemia ja Yhdysvaltain tiedeakatemia. ==Katso myös== * syklinen homologia * tekijä * Higgsin bosoni * C*-algebra * M-teoria * Magma == Lähteet == ==Aiheesta muualla== * Alain Connesin kotisivu, joka sisältää monia Connesin julkaisuja sekä hänen kirjoittamansa kirjan Non-commutative geometry, ISBN 0-12-185860-X. * Alain Connes MathGenealogyssä Luokka:Ranskalaiset matemaatikot Luokka:Ranskan tiedeakatemian jäsenet Luokka:Fieldsin mitalistit Luokka:Vuonna 1947 syntyneet Luokka:Elävät henkilöt
Tompon piiri

Tompon piiri (, ) on kunnallinen itsehallintoalue Sahan tasavallan keskiosassa Venäjällä. Piiri sijaitsee Aldanin sivujoen Tompon valuma-alueella. Se rajoittuu pohjoisessa Verhojanskin piiriin, idässä Oimjakonin, etelässä Ust- Majan, lounaassa Tattan sekä lännessä Ust-Aldanin ja Kobjain uluseihin (piireihin). Tompon piirin pinta-ala on 135 800 km².Yakutiatravel.com – Tomponsky uluss Merkittäviä elinkeinoja alueella ovat hevosten ja nautakarjan kasvatus. == Kuntajako == Tompon piirissä on kaksi kaupunkikuntaa (kursiivilla) ja seitsemän maalaiskuntaa eli naslegia ja näissä yhteensä 14 asutuskeskusta. Ulusin hallinnollinen keskus on Handygan taajama. *Bajagantai *Džebariki-Haja *Megino-Aldan *Ohotski-Perevoz *Sasyl *Teplyi Kljutš *Tompo *Handyga *Ynga == Asukasluvun kehitys == * 21 300 (1995) * 15 100 (2006) * 14 315 (2010) == Lähteet == == Aiheesta muualla == *O Tomponskom raione Piiristä Sahan tasavallan portaalissa. *Tompon piirin kartta Luokka:Sahan tasavallan piirit
Nguyễn Văn Cốc

Nguyễn Văn Cốc (s. 1943) oli Pohjois-Vietnamin ja samalla Vietnamin sodan johtava hävittäjä-ässä. Hän lensi MiG-21-hävittäjälentokoneella ja ampui alas yhdeksän Yhdysvaltain ilmavoimien lentokonetta. Ne olivat: neljä McDonnell F-4D Phantomia, kaksi F-105F, yksi F-105D, yksi F-4B ja yksi F-102A. Seitsemän näistä on Yhdysvaltain ilmavoimien tunnustamia menetyksiä, mikä on lentosodan tilastoinnissa hyvä tarkkuus. == Aiheesta muualla == *Nguyen Van Coc – Rautakotka *Vietnamin sodan ässät *Vietnamin sodan ässiä Luokka:Vietnamilaiset lentäjät Luokka:Vietnamilaiset sotilaat Luokka:Vuonna 1943 syntyneet Luokka:Elävät henkilöt
Heiluri

Heiluri on laite, joka koostuu niveleen kiinnitetystä jäykästä varresta (tai langasta) sekä sen päässä olevasta massasta (kuula tms.). Kun heiluri poikkeutetaan tasapainoasemastaan ja vapautetaan, syntyy heiluriliike, jossa massa liikkuu painovoiman ja mekaniikan peruslakien vaikutuksesta edestakaisin alimman pisteensä ohitse. Heilurin keksi alun perin Ibn Yunus 1000-luvulla. Hän tutki ja dokumentoi sen oskilloivaa (edestakaista) liikettä. Galileo Galilei havaitsi 1600-luvulla kokeiden perusteella, että heilurin heilahdusaika ei riipu heilahduksen laajuudesta. Vaikka Galilei uskoi tämän verrannollisuuden olevan eksakti, se on vain pienille amplitudeille pätevä approksimaatio. Siihen kuitenkin perustuu heilurin käyttö kellojen käyntinopeuden vakioimiseen. ==Heilahdusajan laskeminen== Ainoastaan pienillä heilahduskulmilla (alle 15°, jota suuremmilla kulmilla laskujen tarkkuus heikkenee huomattavasti) heilurin liike voidaan approksimoida harmoniseksi liikkeeksi. Tällöin heilahdusaika riippuu merkittävästi ainoastaan heilurin pituudesta ja painovoiman suuruudesta. Heilurin massa ja heilahduksen laajuuden eli amplitudin vaihtelut eivät vaikuta heilahdusaikaan. Heilahdusaika eli heilahdusliikkeen jaksonaika on aika, jona heiluri tekee edestakaisen heilahduksen (vasemmalta oikealle ja takaisin). Kaava heilahdusajan T laskemiseksi on: :T = 2\pi \sqrt\frac{\ell}{g}\, missä \ell on heilurin pituus ja g putoamiskiihtyvyys. (Sijoittamalla kaavaan arvot T = 1 s ja g = 9,81 m/s² saadaan heilurin pituudeksi noin 25 cm.) Tämä kaava pätee ideaaliselle heilurille, joka oletetaan kitkattomaksi. Todellisen fysikaalisen heilurin heilahdusaikaa laskiessa pitää ottaa huomioon nivelen kitka ja heilurin ilmanvastus, jotka vaimentavat heilahdusta. ==Katso myös== * Ballistinen heiluri * Foucault'n heiluri * Harmoninen värähtelijä * Heilurikello * Kiertoheiluri * Oskillaattori ==Aiheesta muualla== * Teoriaa heilurista * Luokka:Seulonnan keskeiset artikkelit
Baltasar Garzón

Baltasar Garzón Real (s. 26. lokakuuta 1955 Torres, Jaénin maakunta, Espanja) on espanjalainen juristi ja entinen tuomari. Garzón on ollut maan korkeimman rikostuomioistuimen jäsen. Garzónin tunnetuin tapaus on pidätysmääräyksen antaminen Chilen entisestä diktaattorista Augusto Pinochetista vuonna 1998Guardian 17.tammikuuta 2012. Pinochet pidätettiin määräyksen perusteella Englannissa. Huhtikuussa 2010 Garzón joutui itse syytteeseen toimivallan ylityksestä. Syytteen mukaan hän oli vailla toimivaltaa käynnistänyt tutkinnan Espanjan sisällissodan aikaisista rikoksista. Taustalla on Espanjan demokratisoitumisen yhteydessä tehty päätös yleisestä armahduksesta, jonka katsotaan estävän rikostutkinnan ja syytetoimet Francisco Francon aikaisista tapahtumista.Helsingin Sanomat 15.4.2010. Oikeudenkäynti alkoi vuoden 2012 alussa. Viralliset syyttäjät eivät yhtyneet syytteeseen, jonka Francoa kannattava oikeistolainen yhdistys nosti. Espanjan korkein oikeus otti kuitenkin yksityisen syytteen käsittelyyn. Syyte koski armahduslain rikkomista: vuonna 1977 Espanjassa säädettiin laki, jolla armahdettiin kaikki Francon aikaiset vallanpitäjät diktatuurin aikaisista rikoksista. Garzón katsoi lain rikkovan universaaliperiaatetta, jonka mukaan ihmisoikeusrikokset ovat rangaistavia, vaikka ne kansallisesti olisivat armahdettu tai muuten rankaisemattomia.YLE radio Maailmanpolitiikan arkipäivää 2.2.2012 Samaan aikaan Garzónia syytettiin myös toimivallan ylityksestä kun hän oli määrännyt eräiden rikoksesta epäilemiensä asianajajien puhelimet kuunneltaviksi. Tämä syyte ratkaistiin ensimmäisenä ja Garzón todettiin syylliseksi. Espanjan korkein oikeus määräsi 9. helmikuuta 2012 Garzónin 11 vuodeksi syrjään tehtävistään.Helsingin Sanomat, HS.fi 10. helmikuuta 2012 Armahduslain rikkomista koskeneessa asiassa hänet vapautettiin syytteestä. Kesällä 2012 Garzón ryhtyi Julian Assangen puolustusryhmän johtoon.http://english.ruvr.ru/2012_07_25/Judge-Garcon-to-defend-Assange/ ==Lähteet== == Aiheesta muualla == Luokka:Tuomarit Luokka:Espanjalaiset henkilöt Luokka:Vuonna 1955 syntyneet Luokka:Elävät henkilöt
697 Galilea

697 Galilea on aurinkoa Marsin ja Jupiterin välisellä asteroidien päävyöhykeellä kiertävä pikkuplaneetta eli päävyöhykkeen asteroidi, jonka löysi saksalainen astronomi Joseph Helffrich 14. helmikuuta 1910. Sen alkuperäinen nimi oli Montauk, mutta se nimettiin uudelleen Galileaksi 1. lokakuuta 1946. Ennen varsinaisen nimen saamistaan pikkuplaneetta tunnettiin tunnuksella 1910 JO. ==Lähteet== * JPL Small-Body Database Browser: 697 Galilea (1910 JO) *Discovery Circumstances: Numbered Minor Planets (1)-(5000): Minor Planet Center === Viitteet === Luokka:Päävyöhykkeen asteroidit
Bastien und Bastienne

Bastien und Bastienne (), KV 50 / KV 46b, on Wolfgang Amadeus Mozartin säveltämä yksinäytöksinen singspiel eli laulunäytelmä. Sen libreton laativat Friedrich Wilhelm Weiskern ja Johann Heinrich Müller, pohjautuen suosittuun pariisilaiseen vaudevilleen Les Amours de Bastien et Bastienne, joka puolestaan parodioi vielä suositumpaa Jean-Jacques Rousseaun laulunäytelmää Le Devin du village. Teoksen kantaesitys oli luultavasti lokakuussa 1768 Wienissä, Franz Anton Mesmerin puutarhateatterissa, mutta tieto on epävarma ja perustuu Nissenin vahvistamattomaan kertomukseen. == Oopperan synty == La finta semplicen kantaesityksen peruunnuttua Wienissä kesällä 1768 Mozart sai lääkäri Franz Anton Mesmeriltä tilauksen säveltää pieni saksankielinen singspiel. Wieniläinen ohjaaja Friedrich Wilhelm Weiskern, Bastien und Bastiennen libretisti, oli sovittanut wieniläiselle singspielnäyttämölle suositun pariisilaisen näyttelijättären madame Favartin parodian Jean-Jacques Rousseaun pastoraalilaulunäytelmästä Le Devin du village. == Henkilöt == * Bastienne, paimentyttö – sopraano * Bastien, hänen rakastajansa – tenori * Colas, hullu taikuri – basso == Synopsis == Tapahtumat sijoittuvat paimenkylään 1700-luvun alkuun. Paimentyttö Bastienne luulee Bastienin hylänneen hänet ja menee kysymään neuvoa ”taikuri” Colasilta. Tämä neuvoo Bastiennea tekeytymään kylmäksi Bastienia kohtaan. Bastien saapuu paikalle ja Bastienne piiloutuu. Kun Bastien kertoo kuinka paljon hän rakastaa Bastiennea, Colas ilmoittaa että Bastiennella on toinen mies. Bastien ei suostu uskomaan sitä, ja Colas taikoo mittavan nonsense-aarian myötä Bastiennen paikalle. Riitojen jälkeen rakastavaiset sopivat ja ylistävät yhdessä Colasin taikavoimia. == Levytyksiä == * W.A. Mozart: Bastien und Bastienne, Philips, 422 527-2, 1991 * W.A. Mozart: Bastien und Bastienne, Sony, 45855, 1990 * W.A. Mozart: Bastien und Bastienne, Emi Classics, 5755562, 2005 (2 CD) * W.A. Mozart: Bastien und Bastienne, Orfeo, C705061B * W.A. Mozart: Bastien und Bastienne, Nuova Era, NUO7344 == Lähteet == == Aiheesta muualla == * Aarioita The Aria Database -sivustolla * Libretto OperaGlass-sivustolla Luokka:Saksankieliset oopperat Luokka:Wolfgang Amadeus Mozartin oopperat Luokka:1760-luvun musiikkiteokset
Röytän satamarata

Röytän satamarata (paikallinen muoto: Röyttän satamarata) on rakennettu Tornion rautatieaseman ratapihan ja Röyttän sataman välistä liikennettä varten. Rata kulkee Tornion rautatieasemalta lastausalueen kautta Kallioputaan ylittäen Alatornion ja Pirkkiön kaupunginosien läpi Röytän satamaan. Alatornion kirkon kohdalla rautatie haarautuu myös Tornionjoen yli Haaparannalle menevälle sillalle. Röytän satamarata valmistui 1928. Rataosuudella kulkee lähes yksinomaan Outokummun terästehtaan kuljetuksia. Röytän satamaradalla oli merkittävä osuus Lapin sodan alkamisen aikoihin, jolloin suoritettiin Röytän maihinnousu. == Lähteet == Luokka:Tornion liikenne Luokka:Suomen satamaradat
Atala

Atala on kaupunginosa Koillis-Tampereella. Sen naapurikaupunginosia ovat idässä Leinola, etelässä Linnainmaa ja pohjoisessa Tasanne. Muutaman kilometrin päässä idän suunnassa on Kangasalan raja. Atalan kaupunginosassa sijaitsevat pienehkö liikekeskus, jossa on K-Market, apteekki ja parturi- kampaamo, Atalan koulu jossa luokat 1-6, ja kolme päiväkotia. Terveysaseman palvelut siirrettiin Linnainmaalle vuonna 2017. Atalan kaupunginosan rakennuskanta koostuu nykyisin pääosin 1980-luvulta lähtien rakennetuista rivi- ja omakotitaloista. Alueella on säilynyt jonkin verran myös vanhempaa asustusta, kuten rintamamiestaloja. Yrityksistä alueella sijaitsevat mm. Ata Gears Oy. Pitkään alueella toiminut Mikon Leipä Oy muutti 2015 vuoden aikana Leinolaan uuteen kiinteistöön. Vanha leipomon kiinteistö purettiin ja tilalle nousi neljä uutta kerrostaloa vuoden 2016 alusta alkaen. Kaupunginosa on aikanaan saanut nimensä vuonna 1937 perustetun mm. hammaspyöriä ja laakereita valmistavan Ata Oy:n mukaan. Ensimmäinen asemakaava alueelle vahvistettiin vuonna 1980 ja sitä täydennettiin vuonna 1983. Atalan pääkatu on Nikinväylän ja Atanväylän muodostama kaari joka alkaa ja päättyy kummastakin päästään Aitolahdentielle. Atalaan on myös suunnitteilla/rakenteilla uusi asuinalue Risson alueelle. Atalan alue oli aikoinaan Messukylän ja Suur-Pirkkalan kylien eränkäynti- ja riistamaita ja niinpä huomattava osa kadunnimistä liittyy eränkäyntiin. Atala oli ennen kaavoitusta pääosin suota ja metsää. Esimerkiksi Vehka-aron suo ojitettiin pohjatyövaiheessa. Atalan kaupunginosassa sijaitsee myös Halimasjärven luonnonsuojelualue, jolla on kaksi pientä suota, lehtometsä ja pieni lähde. Halimasjärvi on pieni suovetinen järvi ja sen suurin syvyys on 14 metriä. Aluetta palvelevat Nyssen linja 18. Myös linjat 15, 90 ja 37 ajavat Atalan ohitse. Atalassa sijaitsee paikallisliikenteen päätepysäkki (Atala), josta lähtee linja 18. Pysäkin ympäristössä sijaitsevat Atalan vanhimmat rivitaloyhtiöt. Atalaa sivuavat länsipuolella Tampereen ja Jyväskylän välinen valtatie 9 ja eteläpuolella Tampereen ja Lahden välinen valtatie 12. Molemmat ovat Atalan kohdalla moottoriliikenneteitä. Lahdentien alitse on katuyhteys naapurikaupunginosaan Leinolaan. Atalan eteläpuolella kävelymatkan päässä ovat Linnainmaan kaupunginosassa sijaitsevat K-Citymarket , Prisma ja Koilliskeskus == Lähteet == * Maija Louhivaara: Tampereen kadunnimet, s. 215–217. Tampereen museoiden julkaisuja 51, 1999, Tampere. ISBN 951-609-105-9. == Aiheesta muualla == Luokka:Tampereen tilastoalueet Luokka:Atala (suunnittelualue) Luokka:Tampereen kaupunginosat
Jaakko Seppälä (jalkapalloilija)

Jaakko Johannes Seppälä (s. 12. lokakuuta 1982 Helsinki) on suomalainen CP- jalkapalloilija. Hän pelaa maalivahtina HJK/Blue Starsissa ja Suomen CP- jalkapallomaajoukkueessa. Seppälä opiskeli matematiikkaa Helsingin yliopistossa vuosina 2002–2009. == Ura == Seppälä aloitti jalkapallon 1995 Pohjois-Haagan Urheilijoissa pelaten puolustajana ja maalivahtina. Erityisjalkapalloilua ei kuitenkaan tuettu POHUssa, joten joukkue siirtyi saman vuoden syksyllä Finnairin Palloilijoiden alaisuuteen. Vuonna 1999 Suomeen perustettiin CP-jalkapallomaajoukkue ja Seppälä valittiin joukkueeseen puolustajaksi ja maalivahdiksi, mutta hän pelasi myös hyökkääjänä Ukrainaa vastaan 24. kesäkuuta 1999 ensimmäisen puoliajan. Seppälä lopetti uransa vuoden 1999 Euroopan-mestaruuskilpailujen jälkeen vedoten opiskelukiireisiin. Kuitenkin vuonna 2006 Seppälä alkoi jälleen pelata Blue Starsissa. Hänet valittiin samana vuonna jälleen maajoukkueenhttp://www.paralympia.fi/tiedotearkisto/?num=13653 maalivahdiksi Euroopan-mestaruuskilpailuihin. Hän voitti samana vuonna seurajoukkueessaan erityisjalkapallosarjan. == Lähteet == == Aiheesta muualla == * Jaakko Seppälän kotisivu Luokka:Suomalaiset jalkapallomaalivahdit Luokka:Suomalaiset vammaisurheilijat Luokka:Suomalaiset CP-vammaiset henkilöt Luokka:Vuonna 1982 syntyneet Luokka:Elävät henkilöt
Kobjain ulus

Kobjain ulus eli Kobjain piiri (, ) ja on paikallinen itsehallintoalue Sahan tasavallan keskiosassa Venäjällä. Piiri on sijoittunut Lenajoen molemmin puolin ja se rajoittuu pohjoisessa Bytantain evenien ja Žiganskin evenkien kansallisiin piireihin, idässä Verhojanskin piiriin, etelässä Uus-Aldanin, Namin ja Gornyin uluseihin ja lännessä Viljuiskin ulusiin. Kobjain ulusin pinta-ala on 107 800 km².– Yakutiatravel.com – Kobyaisky uluss Merkittävä työllistäjä alueella on kivihiilen louhinta. Kobjain piirin alueella sijaitsee Sahan syvin järvi, Sebjan-Kjujol (137 m).Yakutiatoday.com – Geography – Lakes == Väestö == Kobjain piirissä oli 14 002 asukasta vuonna 2005. Vuonna 2002 suoritetun Venäjän väestönlaskennan mukaan piirin väestöstä oli jakuutteja 65 prosenttia, venäläisiä 24 prosenttia, eveenejä kuusi prosenttia, evenkejä 0,1 prosenttia. Piirissä oli 19 000 asukasta vuonna 1995. Vuonna 1989 asukasluku oli 24 000, ja väestöstä oli jakuutteja 44,0 prosenttia, venäläisiä 40,8 prosenttia, evenkejä 0,1 prosenttia, eveenejä 3,3 prosenttia ja muita 11,8 prosenttia. == Kunnat == Piirissä on yksi kaupunkikunta (Sangar) ja 11 maalaiskuntaa, naslegia, ja näissä yhteensä 24 asutusta. Hallinnollinen keskus on Sangarin taajama. *Aryktah *Lütštšün 1 *Lütštšün 2 *Kirov *Kobjai *Kuokui *Lamyŋxa *Mukutšu *Nižili *Sangar *Sitte *Tyaia == Lähteet == == Aiheesta muualla == *Kobjain ulusin verkkosivu *Кобяйский улус (район) Piiri Sahan tasavallan portaalissa. *Kobjain piirin kartta
Entinen Mariscal Sucren kansainvälinen lentoasema

Mariscal Sucren kansainvälinen lentoasema oli kansainvälinen lentoasema Quitossa, Ecuadorissa vuosina 1960–2013. Se nimettiin Antonio José de Sucren mukaan. Lentoasema aloitti toimintansa vuonna 1960, ja ennen sulkemistaan sitä käytti vuosittain noin 2,5 miljoonaa matkustajaa. Mariscal Sucre oli yksi maailman korkeimmalla sijaitsevista lentoasemista (2 800 metriä merenpinnan yläpuolella), ja se sijaitsi Quiton keskustasta pohjoiseen. Lentoasemalla oli yksi terminaali, joka oli jaettu saapuvien ja lähtevien lentojen alueisiin. Tärkeimmät Quitoon liikennöivät lentoyhtiöt olivat mm. ecuadorilainen TAME, American Airlines (Miami), KLM (Amsterdam) sekä Iberia (Madrid). Lentoasema sijaitsi keskellä tiheään asuttua aluetta ja on saanut lentokonespottereiden keskuudessa lempinimen "Etelä-Amerikan Kai Tak". Tällä viitataan Hongkongin entiseen lentoasemaan, jolle laskeutuessaan koneet tapasivat lentää hyvin matalalla asuinalueiden yläpuolella. Varsinkin suurten matkustajakoneiden lähestyminen lentoasemalle oli vaikeaa, sillä Quito on vuorten ympäröimä kaupunki. Keskeisen sijaintinsa vuoksi sitä ei ollut mahdollista laajentaa. Lentoasema suljettiin 19. helmikuuta 2013, ja kaupungin itäpuolelle rakennettu uusi lentoasema avattiin liikenteelle seuraavana päivänä. Uusi lentoasema säilytti saman nimen kuin edellinenkin. == Lähteet == ==Aiheesta muualla== *Lentoaseman kotisivut Luokka:Ecuadorin lentoasemat Luokka:Quito Mariscal Sucren kansainvälinen lentoasema
FN Browning M1910

FN Browning M1910 on yhdysvaltalaisen John Moses Browningin suunnittelema massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuodesta 1910 vuoteen 1983 arviolta noin 700 000 kappaletta. M1910:n rekyylijousi on sijoitettu piipun ympärille ja se on varustettu erillisen varmistinvivun lisäksi kahva- ja lipasvarmistimella. ==Käyttö Suomessa== Puolustusvoimat ei sotien välisenä aikana hankkinut näitä pistooleja käyttöönsä. Sen sijaan poliisi osti niitä huomattavia määriä. Puolustusvoimat osti vuonna 1940 2 500 kappaletta 7,65 millimetrin Browning- kaliiperista M1910-pistoolia Belgiasta. Aseet jaettiin yleensä muille kuin rintamajoukolle ja pian sodan jälkeen lähes kaikki siirrettiin poliisin virka- aseiksi, missä tehtävässä ne palvelivat 1990-luvulle asti. Osa poliisin virka- aseista varustettiin Suomessa uusilla kahvalevyille, joissa on poliisin miekkaleijona. == Käyttö muualla == Mlada Bosna (Nuori Bosnia) -järjestöön kuulunut bosnialainen opiskelija Gavrilo Princip ampui FN M1910 -pistoolilla Itävallan arkkiherttua Frans Ferdinandin ja hänen vaimonsa Sofian 28. kesäkuuta 1914 Sarajevossa. Attentaatti johti ensimmäisen maailmansodan syttymiseen. == Lähteet == ==Aiheesta muualla== *Jaeger Platoon: Finnish Army 1918–1945 Revolvers & Pistols Part 3 *Modern Firearms *Suomalainen asekeräily: FN 1910 *The 1910 FN Browning Pistol luokka:Pistoolit Luokka:Ensimmäisen maailmansodan sotilaskalusto
Helibor

Helibor (Helsinki Interbank Offered Rate) oli vuosina 1987–1998 suomalainen päivittäin julkaistava viitekorko, jolla pankit tarjoutuivat lainaamaan vakuudettomasti varoja toisille pankeille. Se laskettiin keskiarvona suomalaisten pankkien markkamääräisten sijoitustodistusten ostonoteerauksista. Helibor ilmoitettiin kahden desimaalin tarkkuudella 1, 2, 3, 6, 9 ja 12 kuukauden aikajaksoille. Heliboria käytettiin yleisesti viitekorkona yrityslainoissa, kulutusluotoissa ja asuntolainoissa. ==Historia== Suomen Pankki alkoi laskea ja julkaista Helibor-korkoa virallisesti toukokuussa 1987. Viimeisen kerran Helibor noteerattiin 31. joulukuuta 1998, jonka jälkeen tilalle vaihtui euroalueen yhteinen Euribor. Korkeimmillaan 12 kuukauden Helibor kävi yli 15 prosentissa vuoden 1990 alussa. == Lähteet == ==Aiheesta muualla== * Suomen Pankin aikasarja: Vanhoja heliborkorkoja 1990–98 Luokka:Suomen taloushistoria Luokka:Pankkienväliset viitekorot
Prime-korko

Prime-korko on yksittäisen pankin oma viitekorko ja sitä muutetaan pankin omalla hallinnollisella päätöksellä. Prime-korkoon vaikuttavat yleinen korkotaso, inflaatio-odotukset sekä talouden näkymät. Normaalisti primea muutetaan muutamia kertoja vuodessa. Prime-korkoa on arvosteltu siitä, että pankit nostavat sitä verraten nopeasti markkinoilla määräytyvän Euribor-koron nousun mukana, mutta pankit eivät vastaavasti laske sitä yhtä nopeasti Euribor-koron laskun mukana. Tämä on pankeille taloudellisesti kannattavaa, koska marginaali eli korkoero verrattuna markkinakorkoon on tällöin korkeampi. Tätä pankit ovat perustelleet siten, että Prime-koron muuttuessa hitaammin kuin Euribor koron, hyötyvät tallettajat paremmasta talletuskorosta pidempään. Alun perin prime-korko on peräisin Yhdysvalloista, jossa suuria ja pitkäaikaisia asiakkaita palkittiin pankin omalla korolla, joka oli markkinoiden muita korkoja alhaisempi. Tästä juontaa nimitys prime- eli etukorko. Suomen kielen lautakunta ehdotti vuonna 1990 prime-koron suomennokseksi sanaa ykköskorko. ==Suomalaisia prime-korkoja== * Nordean prime-korko * Osuuspankkien prime-korko *Pop Pankkien prime-korko *Suomen Handelsbankenin prime-korko *Säästöpankkien prime-korko *Tapiola Pankin prime- korko *S-prime-korko *Aktia prime-korko == Lähteet == Luokka:Pankkitoimi Luokka:Korko Luokka:Seulonnan keskeiset artikkelit
Suomen Osuuspankki

Suomen Osuuspankki on POP Pankki -ryhmittymään kuuluva osuuspankki, jonka pääkonttori on Kauhajoella. Pankilla on 2024 12 konttoria, joista useimmat sijaitsevat Etelä-Pohjanmaalla, Suupohjan seutukunnassa, yksi Helsingissä, neljä Turun seudulla, yksi Porissa ja neljä Pohjois-Suomessa. == Historiaa == Pankin vanhin osa on perustettu Alapään osuuskassana Kauhajoen Harjankylässä 7. marraskuuta 1903 ja vuonna 1992 samalla seudulla toimineet Karijoen, Kauhajoen, Päntäneen, Teuvan ja Suupohjan osuuspankit fuusioitiin ja pankin nimeksi otettiin Suupohjan Osuuspankki. Suupohjan Osuuspankki oli vuonna 1997 perustamassa uutta osuuspankkien yhteenliittymää, Paikallisosuuspankki- ryhmittymää ja sen jälkeen Suupohjan Osuuspankki on perustanut konttoreita myös varsinaisen toiminta-alueensa ulkopuolelle, Oulun ja Lapin lääniin sekä pääkaupunkiseudulle. 1\. kesäkuuta 2022 Suupohjan Osuuspankki yhdistyi Liedon ja Piikkiön Osuuspankkien kanssa, ottaen uudeksi nimeksi Suomen Osuuspankki. == Pakotteiden kiertäminen == Suupohjan Osuuspankki antoi venäläisoligarkki Boris Rotenbergin nostaa yrityksensä rahat käteisellä juuri ennen Euroopan unionin asettamien pakotteiden kohteeksi joutumista. Pankki päätyi linjaukseen pitkän harkinnan jälkeen ja poikkesi viime hetkellä compliance-toimintonsa aiemmin antamasta suosituksesta, jonka mukaan asiakkaan varoja ei Euroopan unionin asettamien käteisvientipakotteiden vuoksi tulisi toistaiseksi hänelle luovuttaa. == Lähteet == == Aiheesta muualla == * Suomen Osuuspankin kotisivu * Paikallisosuuspankki-ryhmittymän kotisivu * Karhu, Satu: Kyläkassoista Suupohjan osuuspankiksi 1903–2003. Suupohjan osuuspankki, 2003. ISBN 952-91-6507-2. Luokka:POP Pankki
Jabloko

Jabloko ( kyrill. Яблоко) [jablɔkɔ], koko nimeltään Venäjän yhdistynyt demokraattinen puolue ”Jabloko” (Российская объединённая демократическая партия Яблоко, Rossijskaja objedinjonnaja demokratitšeskaja partija Jabloko) on venäläinen poliittinen puolue, jonka ideologia on sekoitus liberalismia ja sosiaalidemokratiaa. Jabloko ajaa demokraattisia arvoja, ihmisoikeuksia ja on yleisesti ottaen markkinatalousmyönteinen. Aikoinaan puolue oli yksi lipunkantajista demokratiaa ajaneiden keskuudessa Venäjällä, mutta se on sittemmin menettänyt asemansa. Jabloko on perustettu 1993 ja poliittiseksi puolueeksi se järjestäytyi joulukuussa 2001. Jabloko pääsi Liberal Internationalin täysjäseneksi vuonna 2002 ja se on ollut myös Euroopan liberaalidemokraattisen puolueen (ALDE) jäsen vuodesta 2006. Puolueen omenaa () tarkoittava nimi on lyhennös perustajien nimistä Grigori Javlinski, Juri Boldyrev ja Vladimir Lukin. == Vaalimenestys == Jabloko on osallistunut vaaleihin 1993, 1995, 1999 ja 2005. Vuonna 2005 se jäi äänikynnyksen alle ja sai paikkoja vain yhden ehdokkaan piireistä. Joulukuun 2005 Moskovan duuman vaaleissa Jabloko – Oikeistovoimien liitto -lista sai 11 % äänistä Moskovan kunnallisvaaleissa ja sai kolmantena puolueena kommunistien ja Yhtenäisen Venäjän kanssa valtuutettuja. Oikeistovoimien liitto ja Jabloko suunnittelivat loppuvuodesta 2006 yhdistymistä, joka kaatui, kun Jabloko kieltäytyi muuttamasta ohjelmaansa ja sanoi Oikeistovoimien liiton aliarvioivan sitä. Vuonna 2007 Jablokoa ei rekisteröity maaliskuun paikallisvaaleihin Pietarin kaupungissa, koska puolueen keräämistä kannattajakorteista yli kymmenesosa oli virheellisiä. Jabloko osallistui oppositioliikkeeseen Toinen Venäjä, mutta kieltäytyi enää liittymästä 14. huhtikuuta marssille Moskovassa, koska marssien "ideologinen ja poliittinen koostumus ei ole hyväksyttävä Jablokolle." Marssille osallistuivat myös kansallisbolševikit. Vaalit Ääniosuus Paikkamäärä 1993 7,86 % 1995 6,89 % 1999 5,93 % 2003 4,30 % 2007 1,60 % 2011 3,43 % 2016 1,99 % == Lähteet == == Aiheesta muualla == * Jabloko * Yabloko – puolueen esittely englanniksi Luokka:Venäjän puolueet Luokka:Euroopan liberaalidemokraattinen puolue Luokka:Liberaalit puolueet Luokka:Liberal International
Gerundi

Gerundi on verbin muoto, joka ilmaisee jatkuvaa, parhaillaan tekeillä olevaa tai keskeneräistä tekemistä. Englannin kielessä gerundi ilmaistaan päätteellä ’-ing’, jota monessa tapauksessa vastaa suomen kielessä pääte ’-minen’. Esimerkiksi ”Constructing a building is a heavy job for a team of construction workers”. Espanjan kielessa gerundi ilmaistaan apuverbillä ’estar’ ja päätteellä ’-ando’ tai ’-iendo’. Tässä kielessä gerundin merkitys on useimmiten ’tehdä parhaillaan’, kuten esimerkeissä ”está hablando” tai ”está comiendo”. Ranskan kielessä gerundi ilmaistaan käyttäen partisiipin preesensin edessä prepositiota 'en'. Gerundi ilmaisee samanaikaisuutta, tapaa tai keinoa. Gerundi on taipumaton ja sillä on aina sama subjekti kuin päälauseen predikaatilla. Esimerkiksi ”En lisant Wikipedia, j'ai perdu la notion du temps” ("Lukiessani Wikipediaa menetin ajan tajun.") Suomessa sitä vastaa yleensä 2. infinitiivin inessiivi tai instruktiivi. Pohjoissaamen kielessa gerundi ilmaistaan päätteellä -dettiin tai -ettiin. Saamessa gerundi ilmaisee, että pääverbin subjekti tekee samanaikaisesti jotakin muuta.Klaus Peter Nickel & Pekka Sammallahti: Nordsamisk grammatik. Dávvi Girji AS. Karasjok 2011. ISBN 978-82-7374-201-8 Esimerkiksi: * ”Báhcen rievssaha čuoiggadettiin” "Ammuin riekon hiihtäessäni" * ”Loddi lávllui girddedettiin” "Lintu lauloi lentäessään". Tarvittaessa tekijä voidaan ilmaista gerundin päätteen perään sijoitettavalla possessiivisuffiksilla. ==Katso myös== *Gerundiivi == Lähteet == Luokka:Kielioppi
CAP (tietoliikenne)

CAP () eli kantoaalloton amplitudi- ja vaihemodulaatio on linjakoodaus, joka levittää datasignaalin yhdelle, kuparin koko spektrin kattavalle, kantoaallolle. Luokka:Tietoliikenne